钦定古今图书集成/明伦汇编/氏族典/第326卷 > 《廖用贤尚友录》 > 游九功
## 钦定古今图书集成/明伦汇编/氏族典/第326卷 > 《廖用贤尚友录》 > 游九功

按《建阳县志》：“九功，字勉之，一字禹成，九言弟。以荫补
官，累迁咸宁令，辟充荆鄂宣抚司。时德安遣戍兵溃
归，有反意，九功即绝江抚谕，众皆帖服。嘉定中，兴元
失利，九功知金州，将兵备御，收复邻疆。除湖北运判，
知鄂州。召为兵部郎，出知泉州。端平初，召为司农少
卿，疏论奸贪，加兼枢密副都承旨，知庆元府，以循吏”
称。入权刑部侍郎。丐祠，再召不赴。除待诏，加宝谟阁
直学士。九功清慎廉恪，倡明理学，号“受斋先生。”宝祐
中，谥文清。